Program AKADEMIJA TCT je relativno zahteven, tako po vsebinski kot tudi po praktični plati. Zato so pogoji za sprejem v Program ATCT Šole za Življenje sledeči: Starost vsaj 28 let in več let realnih delovnih in življenjskih izkušenj. Odprtost na obstoj višjih (psiholoških) stanj zavesti. Iskrena želja po psihoterapevtski pomoči ljudem v težavah, zaželene so izkušnje pri delu z ljudmi ALI iskrena notranja motivacija po temeljitem osebnem in nadosebnem razvoju. Obvladovanje slovenskega jezika (pisno in ustno), zelo zaželeno znanje angleškega (ali nemškega, italijanskega, hrvaškega, srbskega) jezika. Pripravljenost in voljnost intenzivnega dela na sebi (ozaveščanje, soočanje s čustvi in poglabljanje samozavedanja oz realnosti). Zaradi potrebe po intenzivnem delu na sebi oz. osebne angažiranosti pri študiju, naš Program ni primeren za osebe, ki imajo trenutno v življenju hujše težave, so do nedavnega jemali oz. še jemljejo antidepresive, antipsihotike ali so odvisni od alkohola, mehkih in trdih drog.